หุ้นปิดตลาดลดลง 4.22 จุด
ดัชนีหลักทรัพย์ไทยวันนี้ลดลง&nbsp;4.22 จุด
4 มี.ค. 2553

ดัชนีหลักทรัพย์ไทยวันนี้ลดลง 4.22 จุด 
ดัชนีตลาดหลักทรัพย์ไทยประจำวันที่ 4 มีนาคม 2553 ปิดตลาดที่ระดับ 730.82 จุด ลดลง 4.22 จุด หรือ -0.57% มูลค่าการซื้อขาย 22,460.92 ล้านบาท โดยดัชนีปรับขึ้นแตะระดับสูงสุดของวันที่ 736.34 จุด และลดลงต่ำสุด 730.04 จุด
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า ดัชนีหุ้นไทยที่ปิดตลาดปรับตัวลดลงวันนี้เป็นผลมาจากบริษัทพลังงานขนาดใหญ่ได้ขึ้นเครื่องหมาย XD ซึ่ง  รวมๆจะมีผลต่อดัชนีประมาณ 5จุด
สำหรับทิศทางตลาดหุ้นไทย หากการชุมนุมของกลุ่นคนเสื้อแดงในช่วงกลางเดือนนี้ไม่รุนแรง ก็มีโอกาสที่ดัชนีตลาดหุ้นจะพุ่งขึ้นไปต่อ เพราะเชื่อว่าในส่วนของเงินทุนต่างประเทศยังคงไหลเข้ามาลงทุนในตลาดหุ้นไทยอีกในช่วง 1-2 เดือนนี้ คาดว่า นับจากนี้จะมีเม็ดเงินต่างชาติไหลเข้ามาลงทุนได้อีกประมาณ 1.4หมื่นล้านบาท
"ทุนที่ไหลเข้ามาหากดูสถิติจากอดีตนั้นจะมีผลทำให้ค่าเงินแข็งค่าขึ้น และรอบนี้ก็เช่นกันมองว่าเงินทุนที่ไหลเข้ามาก็จะทำให้ค่าเงินแข็งค่าขึ้นโดยฝ่ายวิจัยประเมินว่าค่าบาทเมื่อเทียบกับเงินเหรียญสหรัฐน่าจะอยู่ที่ 32 บาท ซึ่งเงินที่เข้ามาก็จะได้รับผลตอบแทนจากเงินลงทุนและผลตอบแทนจากอัตราแลกเปลี่ยน"
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT      ปิดที่   236.00   บาท   ลดลง    6.00  บาท   (- 2.48%) มูลค่าซื้อขาย  1,622.68 ล้านบาท
CPF      ปิดที่     12.10   บาท   ลดลง    0.30  บาท   (- 2.42%) มูลค่าซื้อขาย  1,261.31 ล้านบาท
BANPU  ปิดที่   578.00   บาท   ลดลง    8.00  บาท   (- 1.37%) มูลค่าซื้อขาย  1,212.54 ล้านบาท
TMB     ปิดที่      1.39   บาท   เพิ่มขึ้น   0.04  บาท    (+2.96%) มูลค่าซื้อขาย  1,189.38 ล้านบาท
IVL      ปิดที่     14.10   บาท   เพิ่มขึ้น   0.60  บาท    (+4.44%) มูลค่าซื้อขาย  1,176.17 ล้านบาท